
Чăваш литератури: 6-мĕш класс
 Урок теми:  Манăн пит пĕлес килет 
( Л. Сачковăн «Шăпăрлан» тата Н. Носовăн «Незнайка» хайлавĕсем тăрăх хатĕрленĕ урок)
Урок тĕсĕ: хайлав текстне тишкермелли хутăш урок. 
Пĕлӳ тĕллевĕ: хайлаври çырса  кăтартнă ĕçсене хак пама, пĕтĕмлетӳ тума вĕрентесси; персонажсем хускатнă ыйтусене сӳтсе явасси.
Аталантару тĕллевĕ: сăнарсене пур енлĕн хаклас пултарулăха аталантарасси; сăнарсем çинчен пĕлнине пĕтĕмлетесси.
Сапăрлăх тĕллевĕ: ачасене çут тĕнче вăрттăнлăхĕсемпе кăсăклантарасси, Лявуç пек хастар пулма хавхалантарасси.
Урок мелĕсемпе меслечĕсем: учитель сăмахĕ, ыйту-хурав, проблемăллă калаçу, сăнарсене хак пани, кроссворд, таблица туни, хайлавăн содержанийĕ тăрăх интеллект карта ӳкерни, словарь ĕçĕ.

Пуплеве аталантарасси: ыйтусене туллин хуравлама хăнăхтарасси; харпăр хăй шухăшне çирĕплетсе тата хирĕçлесе калаттарасси; сăнарсем çинчен çыхăнуллă каласа пани.
Словарь ĕçĕ: шăпăрлан, вупăр, эсремет, мая çăмарти
Урокра кирлĕ курăмлăх хатĕрĕсем: Л.Сачковăпа Н.Носов портречĕсем, ачасем валли хатĕрленĕ презентаци,  хайлав содержанийĕ тăрăх тунă ӳкерчĕксем
Урокра усă курма кирлĕ хатĕрсем: компьютер, проектор, А4 форматлă листасем, тĕрлĕ тĕслĕ фломастер.

Урок эпиграфĕ: «Ĕмĕр пурăн, ĕмĕр вĕрен».




	Урок тапхăрĕсем
	Учитель ĕçĕ
	Ачасен ĕçĕ
	Вăхăт

	Йĕркелÿ тапхăрĕ
	Тĕллевĕ: ачасене урок теми патне илсе пырасси.
Урок темипе тата тĕллевĕсемпе паллаштарни.
	Ыйту çине хуравлани
	3минут

	Текстпа ĕçлени-тĕп тапхăр
	Л.Сачковăн «Шăпăрлан»
 хайлавĕн содержанине аса илме сĕнни, ваттисен сăмахĕсемпе усă курса содержани каласа пани, проблемăллă ыйтусем лартни

	Карточкăсемпе, кроссвордпа ĕçлени,
хайлав содержанийĕ тăрăх интеллект карта ăсталани, проблемăллă ыйтусем çине хурав шырани, пĕтĕмлетӳ туни
	20 минут

	Культурăсен çыхăнăвĕ
	Н. Носовăн «Приключения Незнайки и его друзей» хайлавĕн содержанине аса илтересси, Лявуçпа Незнайка хушшинче пĕр пеклĕхсемпе уйрăмлăхсене тупма сĕнни  
	Лявуçпа Незнайка хушшинче пĕр пеклĕхсемпе уйрăмлăхсене шыраççĕ
	15 минут

	Пĕтĕмлетÿ тапхăрĕ.
	Притча каласа парасси, урока пĕтĕмлетсе ыйту парасси тата ачасен хуравĕсене хакласси. Ĕçшĕн тав тăвасси, паллăсем лартасси
	Учитель лартнă ыйту çине хурав параççĕ.
	4 минут

	Киле ĕç
	1. «Шăпăрлан» хайлав содержанийĕ тăрăх ӳкерчĕк тумалла.
2. Ăс-хакăл çинчен калакан ваттисен сăмахĕсене тупмалла
3. «Манăн пит пĕлес килет» хайлав çырмалла
	
	3минут



